മുങ്ങിയ വള്ളത്തില് ഇടിച്ചു ഫൈബര് വള്ളം തകര്ന്നു മട്ടാഞ്ചേരി: മുങ്ങിതാഴ്ന്ന വള്ളത്തില് ഇടിച്ചു ഫൈബര് വള്ളം തകര്ന്നു. വള്ളത്തില് ഉണ്ടായിരുന്ന നാലു തൊഴിലാളികള് രക്ഷപ്പെട്ടു. കൊച്ചി അഴിമുഖത്ത് ഒരു മാസം മുന്പ് തകര്ന്ന് വെള്ളത്തില് മുങ്ങി കിടക്കുന്ന ആഷിഖ് മോന് എന്ന വള്ളത്തിലിടിച്ചാണ് തിരുവനന്തപുരം സ്വദേശി സ്റ്റാന്ലിയുടെ ഉടമസ്ഥതയിലുള്ള ക്രിസ്തുരാജ് എന്ന ഫൈബര് വള്ളം തകര്ന്നത്. ഇന്നലെ പുലര്ച്ചെ നാലിനായിരുന്നു അപകടം. ഇരുട്ടായതിനാല് മുങ്ങി കിടക്കുകയായിരുന്ന വളളം തൊഴിലാളികള് കണ്ടിരുന്നില്ല. കോസ്റ്റല് പൊലീസ് തുടര് നടപടികള് സ്വീകരിച്ചു. യേശുദാസന് സ്മൃതിവന്ദനം ഇന്ന്കൊച്ചി: കഴിഞ്ഞദിവസം അന്തരിച്ച കാര്ട്ടൂണിസ്റ്റ് യേശുദാസന് കൊച്ചി നഗരം പ്രണാമമര്പ്പിക്കുന്നു. ഇന്നു വൈകിട്ട് അഞ്ചിന് എറണാകുളം കാരിക്കാമുറി ചാവറ കള്ച്ചറല് സെന്റര് ഓഡിറ്റോറിയത്തില് സാംസ്കാരിക കൊച്ചി ഏകോപിപ്പിക്കുന്ന ചടങ്ങില് സാഹിത്യ, സാംസ്കാരിക, രാഷ്ട്രീയ പ്രമുഖര് ഓര്മകള് പങ്കിടും.